ఆ హీరో చేజారిన రీమేక్ ఛాన్స్ అప్ కమింగ్ హీరో సొంతమైందట. గుర్తింపు కోసం ప్రయత్నిస్తున్న హీరోకు ఇది మంచి అవకాశం అని సినీ వర్గాలు చర్చించుకుంటున్నాయి.ఒక హీరో కోసం అనుకున్న కథ మరో హీరోతో సినిమాగా రూపొందడం కొత్తేమీ కాదు. రీమేక్స్ విషయంలోనూ ఇలాంటివి జరగడం సహజం. తాజాగా టాలీవుడ్ హీరో సునీల్ విషయంలో ఇదే జరిగిందని ఇండస్ట్రీలో ఊహాగానాలు మొదలయ్యాయి. ఆ మధ్య కోలీవుడ్ హిట్ మూవీ 'సతురంగ వెట్టయ్' తెలుగు రీమేక్‎లో హీరో సునీల్ నటిస్తారని ప్రచారం జరిగింది. అయితే 'ఉంగరాల రాంబాబు' రిలీజ్ తరువాత ఈ సినిమాను సునీల్‎తో రీమేక్ చేసే విషయంలో నిర్మాత వెనకడుగు వేశాడట. వరుస పరాజయాలతో సతమతమవుతున్న సునీల్‎తో సినిమా వద్దని నిర్మాత భావించినట్టు ఊహాగానాలు వినిపించాయి. సునీల్‎తో 'సతురంగ వెట్టయ్' రీమేక్ ఉండదనే విషయంలో క్లారిటీ వచ్చినా ఈ కోలీవుడ్ మూవీ టాలీవుడ్ రీమేక్‎లో నటించే హీరో ఎవరనే విషయంలో మాత్రం ఇప్పటివరకు స్పష్టత రాలేదు. అయితే తాజాగా ఈ హిట్ మూవీ రీమేక్‎లో నటించే అవకాశం 'జ్యోతిలక్ష్మీ' ఫేమ్ సత్యదేవ్‎కు దక్కినట్టు తెలుస్తోంది. ఇందుకు సంబంధించి నిర్మాత శివలెంక కృష్ణప్రసాద్ దాదాపుగా ఒక నిర్ణయానికి వచ్చారని వార్తలు వినిపిస్తున్నాయి. సాయిరామ్ శంకర్ హీరోగా తెరకెక్కిన 'రోమియో' చిత్రానికి దర్శకత్వం వహించిన గోపీ గణేశ్ దర్శకత్వంలో సత్యదేవ్ హీరోగా ఈ రీమేక్ మూవీ ఉంటుందని సమాచారం. మొత్తానికి సునీల్ చేజారిన రీమేక్ ఛాన్స్ హీరోగా గుర్తింపు తెచ్చుకోవడానికి ప్రయత్నిస్తున్న సత్యదేవ్ కు దక్కడం విశేషమే. మరి ఈ సినిమా ఎప్పుడు సెట్స్ మీదకు వెళుతుందో చూడాలి.
aa heero chejaarina remake chans ap kaming heero sontamaindata. gurtimpu kosam prayatnistunna heeroku idhi manchi avakaasam ani cinee vargaalu charchinchukuntunnaayi.oka heero kosam anukunna katha maro heerotho sinimaga roopondadam kottemi kaadu. remakes vishayamloonuu ilantivi jaragadam sahajam. taajaagaa tollivood heero suneel vishayamlo ide jarigindani industrylo oohaagaanaalu modalayyayi. aa madhya kolivud hit moovee 'saturanga vettay' telugu remake‎loo heero suneel natistaarani prachaaram jarigindi. ayithe 'ungaraala rambabu' rillees taruvaata ee sinimaanu suneel‎thoo remake chese vishayamlo nirmaata venakadugu vesaadata. varusa paraajayaalato satamatamavutunna suneel‎thoo sinima vaddani nirmaata bhaavinchinattu oohaagaanaalu vinipinchaayi. suneel‎thoo 'saturanga vettay' remake undadane vishayamlo clarity vachina ee kolivud moovee tollivood remake‎loo natinche heero evarane vishayamlo maatram ippativaraku spashtata raledu. ayithe taajaagaa ee hit moovee remake‎loo natinche avakaasam 'jyotilakshmi' fame satyadev‎ku dakkinattu telustondi. induku sambandhinchi nirmaata sivalenka krishnaprasad daadaapugaa oka nirnayaaniki vacharani vaartalu vinipistunnaayi. sairam shankar heeroga terakekkina 'romio' chitraaniki darsakatvam vahinchina gopi ganesh darsakatvamlo satyadev heeroga ee remake moovee untundani samacharam. mottaaniki suneel chejaarina remake chans heeroga gurtimpu techukovadaniki prayatnistunna satyadev ku dakkadam visheshame. mari ee sinima eppudu sets meedaku velutundo chudali.